ซึงกึ - วิกิพีเดีย

# ซึงกึ

### จากวิกิพีเดีย สารานุกรมเสรี

มิตสึโอะ เทราดะ （「寺田 光男」, Terada Mitsuo, 寺田 光男?） หรือ ซึงกึ

ซึงกึ （「つんく」, Tsunku, つんく?） หรือ มิตสึโอะ เทราดะ （「寺田 光男」, Terada Mitsuo, 寺田 光男?） (เกิดวันที่ 29 ตุลาคม พ.ศ. 2511) คือโปรดิวเซอร์ดนตรี นักประพันธ์เพลง และนักร้องชายชาวญี่ปุ่น

เขาเคยทำหน้าที่เป็นนักร้องนำแห่งวงดนตรี ชะรัง คิว และในปัจจุบันเขาเป็นที่รู้จักกันในนามของผู้ก่อตั้ง ผู้ผลิต และผู้ประพันธ์เพลงให้แก่กลุ่มนักร้องหญิง มอร์นิงมุซุเมะ และนักร้องคนอื่น ๆ ในสังกัด เฮลโล! พรอจเจ็คท์

## [แก้] ประวัติส่วนตัว

- ชื่อ: มิตสึโอะ เทราดะ （「寺田 光男」, Terada Mitsuo, 寺田 光男?）
- วันเกิด: 29 ตุลาคม พ.ศ. 2511
- สถานที่เกิด: โอซากะ, เขตการปกครองโอซากะ, ประเทศญี่ปุ่น
- ความสูง: 170 เซนติเมตร
- หมู่เลือด: บี

## [แก้] ข้อมูลการทำงาน

ซึงกึ หรือ มิตสึโอะ เทราดะ เคยทำหน้าหน้าที่เป็นนักร้องนำให้แก่วงดนตรี "ชะรัง คิว" ซึ่งประสบความสำเร็จมากในช่วงปีพ.ศ. 2535 ถึง 2543

ในปีพ.ศ. 2540 ซึงกึได้เปิดการคัดเลือกนักร้องหญิงให้เข้ามาร่วมวงกับชะรัง คิว ซึ่งผลการคัดเลือกในครั้งนั้น เฮเกะ มิจิโยะ เป็นผู้ที่คว้าตำแหน่งชนะเลิศไป แต่กระนั้นเอง ซึงกึก็ได้เล็งเห็นศักยภาพที่ยิ่งใหญ่กว่าในตัวของผู้พลาดหวังจากการคัดเลือกครั้งนั้นอีกห้าคน ซึ่งได้แก่ ยือโกะ นากาซาวะ, คาโอริ อีดะ, อายะ อิชิงึโระ, นัตสึมิ อาเบะ, และ อาสึกะ ฟือกึดะ เขาจึงนำทั้งห้าคนนี้มารวมเป็นกลุ่มนักร้องกันภายใต้ชื่อ มอร์นิงมุซุเมะ และท้าทายพวกเธอให้สร้างยอดขายของซีดี เพลงซิงเกิลแรกของพวกเธอให้ได้ 50,000 แผ่นให้ได้ภายใน 5 วัน ซึ่งเพียงวันที่ 4 พวกเธอก็สามารถทำได้จริงตามคำท้า ทำให้ซึงกึตกลงให้พวกเธอทั้งห้าเข้ามาร่วมงานดนตรีกับเขาได้ และตั้งแต่นั้นมา มอร์นิงมุซุเมะก็กลายเป็นกลุ่มนักร้องหญิงที่โด่งดังและประสบความสำเร็จอย่างสูงเรื่อยมาจนกระทั่งปัจจุบัน

ซึงกึกับกลุ่มนักร้องเบอร์รีซ์โคโบ

ในปัจจุบัน ซึงกึทำหน้าที่เป็นผู้ผลิต ผู้ริเริ่มโครงการ และผู้ประพันธ์เพลงให้กับนักร้องคนอื่น ๆ ทั้งในและนอกสังกัดเฮลโล! พรอจเจ็คท์ นอกจากนั้น เขายังทำหน้าที่เป็นพิธีกรร่วมในรายการโทรทัศน์ที่ชื่อ พอพ แจม และสร้างผลงานเพลงของตัวเองออกมาบ้างเป็นครั้งคราว โดยผลงานล่าสุดได้แก่เพลง ไทพ ทู และยังรับเป็นผู้ผลิตให้แก่กลุ่มนักร้องอื่น ๆ เช่น อีอีจัมพ์ เป็นต้น

ซึงกึได้ออกสมุดรวมภาพถ่ายของตนเองจำนวน 2 อัลบั้มด้วยกัน ซึ่งได้แก่ ซึงกึ โฟโต กิฟท์ อิน ลาส เวกัส แอนด์ ฮาวาย ~คูล~ และ ซึงกึ โฟโต กิฟท์ อิน ลาส เวกัส แอนด์ ฮาวาย ~เนเจอรัล~ ซึ่งวางจำหน่ายไปวันที่ 6 กันยายน พ.ศ. 2548 และในฤดูใบไม้ผลิปี พ.ศ. 2549 ซึงกึได้ประกาศจะวางขายสมุดรวมภาพถ่าย ในวันที่ 28 มิถุนายน พ.ศ. 2549 เป็นอัลบั้มที่ 3

วันที่ 24 เมษายน พ.ศ. 2549 ซึงกึได้ประกาศผ่านทางเว็บไซต์อย่างเป็นทางการของตนเองว่า ในเดือนกรกฎาคมปีเดียวกัน เขาจะเข้าสู่พิธีวิวาห์กับ อิเดมิตสึ คานาโกะ อดีตนางแบบวัย 25 ปี จากฟือกึโอกะ

## [แก้] ผลงาน

- ทัช มี
- อะ ฮาร์ด เดยส์ ไนท์
- เทค วัน
- ไทพ ทู （「タイプ２」, タイプ２, タイプ２?）
- วีทรี ~เซชึง โคเวอร์~ （「V3～青春カバー～」, V3～青春カバー～, V3～青春カバー～?）

## [แก้] เว็บไซต์อื่น

- ซึงกึ ดอท เน็ต เว็บไซต์อย่างเป็นทางการของซึงกึ[[หมวดหมู่:นักแต่งเพลงชาวญี่ปุ่น]]

ดึงข้อมูลจาก "http://th.wikipedia.org../../../%E0%B8%8B/%E0%B8%B6/%E0%B8%87/%E0%B8%8B%E0%B8%B6%E0%B8%87%E0%B8%81%E0%B8%B6.html".

หมวดหมู่: นักร้องญี่ปุ่น | มอร์นิงมุซุเมะ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Suomi
- 日本語